Houssine Kharja

Houssine Kharja (1982-yil 9-noyabrda tugʻilgan) — hujumkor yarim himoyachi sifatida oʻynagan marokashlik sobiq professional futbolchi .

Fransiyada tugʻilgan futbolchi katta faoliyatini "Sporting CP "da boshlagan va undan keyin Italiya klublarida faoliyatining katta qismini oʻtkazadi. Italiyaning A Seriyasida jami 117 ta oʻyin oʻtkazib, 13 ta gol urgan.

Xalqaro miqyosda u 2003-yildan 2015-yilgacha Marokash terma jamoasi tarkibida 78 o‘yin o‘tkazib, 13 ta gol urgan.

Klublardagi faoliyati

Erta faoliyati 
Kharja oʻz faoliyatini Paris Saint-Germainning yoshlar jamoasida boshlagan va 1998-yilda „Gazélec Ajaccio“ jamoasiga oʻtgan.

Portugaliya 
2000-yilda u Portugaliyaning „Sporting CP“ jamoasiga oʻtadi.

Italiya 
„Sporting“ jamoasi tarkibida bor-yoʻgʻi bir mavsum oʻtkazganidan soʻng Kharja 2001-yilda „Ternana“ga oʻtadi. U „Rossoverdi“ safida toʻrtta ajoyib mavsum oʻtkazadi va 2005-yilda „Roma“ga ijaraga beriladi. Kharja 12 ta oʻyinda maydonga tushib, „Yuventus“ qarshi oʻyinda gol uradi.

2005-2006-yilgi mavsum oxirida „Roma“ Kharjaning ijara muddatini uzaytirmaslikka qaror qildi va marokashlik futbolchi Ternanaga qaytdi. Ammo u Ternanada oʻynamasligini eʼlon qildi. Chunki bu orada Rossoverdi C1 Seriyaga tushib qolgan edi. Ternana uni oʻz futbolchisi deb hisoblagan, hatto Lega Calcio C Serie uni klubdan ketish huquqini 2007-yil 26 aprelgacha toʻxtatib qoʻygan. Apellyatsiyalardan soʻng, FIGC sudi Kharjani erkin agent deb eʼlon qildi va u 2007-yil 20-martda B Seriyaning Piacenza jamoasi bilan uch yillik shartnoma imzolaydi. 2008-yil yanvar oyida u mavsumning ikkinchi yarmi uchun Sienaga ijaraga berildi va bu shartnoma 11-iyulda doimiy shartnomaga aylantirildi.

2009-yil iyun oyida Genoa klubi futbolchini sotib olish boʻyicha kelishuvga erishayotganini eʼlon qildi va 2-iyulda transferni amalga oshirdi. „Genoa“ Kharjani oʻz safiga qoʻshib olishi uchun 6,5 million yevrolik shartnoma imzolaydi.

2011-yilning 29-yanvarida Kharja „Internazionale“ ga ijara asosida o‘tgani, „Internazionale“ ijara shartnomasini doimiyga oʻzgartirishi mumkinligi eʼlon qilindi. U 2011-yil 3-fevralda „Bari“ga qarshi oʻyinda „Internazionale“dagi birinchi golini kiritadi. Ijara muddati tugagach, „Internazionale“ futbolchi bilan doimiy shartnoma imzolamaslikka qaror qildi va shu sababli u „Genoa“ga qaytdi.

Kharja 2011-yilning 18-avgustida „Fiorentina“ futbolchi bilan ikki yillik shartnoma imzoladi.

Qatar 
2012-yilning 29-iyunida Kharja Qatarning „Al-Arabi“ klubi bilan ikki yillik shartnoma imzolaydi.

U 2013-yil 19-mart kuni Qatar Yulduzlar kubogi o‘yinida „Al-Garafa“ futbolchisi Nenê bilan janjallashib qoladi va uchrashuv davomida Kharja oʻyinning koʻp qismida Nenêga qarshi qoʻpollik qiladi. Nenê Kharjaning jamoadoshlaridan biriga qoʻpollik ishlatganidan soʻng maydondan chetlatiladi. Nenê hakamning qaroriga eʼtiroz bildirmoqchi boʻlganida, Kharja uni yelkasidan ushlab, hakamning oldiga borishiga toʻsqinlik qiladi va Nenê Kharja boshining orqa tomoniga tirsagi bilan urib javob qaytaradi. Ushbu harakatlardan soʻng, Kharja jamoadoshlari Nenêga hujum qila boshlaydi va bu ikki jamoa oʻrtasida mushtlashuvlar boshlanib ketadi.

Oʻyindan soʻng qattiq jazo choralari qoʻllanildi. Toʻrt nafar futbolchi jarimaga tortildi va futboldan chetlashtirildi, shuningdek, „Al Arabi“ jamoasi aʼzosi ham jarimaga tortilib, ogohlantirildi. Kharjaga eng qattiq jazo qoʻllaniladi. Kharja 380 000 QR miqdorida jarimaga tortildi va 10 ta oʻyinga diskvalifikatsiya qilindi. Bu Qatar Yulduzlar Ligasi tarixidagi eng katta jazo edi. Keyinroq, 31-mart kuni, ligada „Lexviya“ga qarshi uchrashuvda sodir boʻlgan mushtlashuvlardan soʻng Al Arabi futbolchi bilan shartnomasini bekor qiladi.

Fransiya 
2014-yil 10-oktabrda Sochaux Kharja bilan bir yillik shartnoma imzolaydi.

Ruminiya 
2015-yil sentabrida Kharja Ruminiyaning amaldagi chempioni "Steaua București "ga bir yillik shartnoma asosida qo‘shiladi. U birinchi Ligadagi debyutini shartnoma imzolaganidan uch kun oʻtib Concordia Chiajnaga qarshi oʻyinda oʻtkazadi.

Faoliyati statistikasi

Klub

Xalqaro

Yutuqlari 
Inter Milan

 Italiya kubogi : 2010-2011

Steaua Bucureşti

 Liga kubogi : 2015-2016

Marokash

 Afrika Millatlar kubogida 2-oʻrin: 2004

Manbalar 

Yashayotgan insonlar
1982-yilda tugʻilganlar